હેલ્મેટનો જે બીજો પ્રકાર છે એ તમને ભરપૂર ચૉઇસ આપે છે. સીધીસાદી હેલ્મેટને નવાં- નવાં ગ્રાફિક્સ આપીને એકદમ અલગ લુક આપનાર કાર ઍક્સેસરીઝની શૉપમાં કામ કરતા વિનોદ ગોહિલ કહે છે, ‘મારી પાસે ઘણા લોકો પોતાની સાદી હેલ્મેટ લઈને આવે છે જેમાં હું તેમને તેમની પસંદ પ્રમાણે ગ્રાફિક્સ કરીને આપું છું. આમાં અમે કમ્પ્યુટરથી પિક્ચર ડાઉનલોડ કરીએ છીએ. એને ગમ સાથે હેલ્મેટ પર ચિપકાવીએ છીએ. જેને રેડિયમ, વાઇનિલ અથવા ગ્લોવાળાં જેવાં સ્ટિકર જોઈતાં હોય તો એવાં સ્ટિકર ચિપકાવીએ છીએ. આ સ્ટિકરને ચિપકાવતાં બે દિવસ લાગે છે.’